D(emountable) – hybridirakennus yhdistää terästä, puuta ja lasia
HomeFinnishMediaReferenssitD(emountable)
Kuvien copyright: cepezed | Lucas van der Wee
Hybridirakenne nopeuttaa rakentamista
Delftissä sijaitseva D(emountable) on nelikerroksinen toimistorakennus, jonka hybridirakenteessa yhdistyvät teräsrunko ja puuelementit. Rakennushanke toteutettiin nopeasti: suunnitteluvaiheen jälkeen rakennuksen elementit valmistuivat muutamassa kuukaudessa, ja kantavan rakenteen pystytys vei vain kolme viikkoa. Rakentaminen hoitui nopeasti, kevyesti ja ympäristöystävällisesti Kerto® LVL -elementeillä, jotka oli helppo asentaa keskellä vilkasta kaupunkia.
Delftin keskustassa sijaitseva D(emountable) on arkkitehtitoimisto cepezedin suunnittelema nelikerroksinen toimistorakennus, joka on tarkoitettu erikokoisille luovan alan yrityksille.
”Rakentamisen nopeus teki minuun vaikutuksen”, cepezed-arkkitehtitoimiston perustaja ja arkkitehti Jan Pesman sanoo.
”Kantava rakenne koottiin vain kolmessa viikossa. Olemme erittäin tyytyväisiä lopputulokseen, ja aiomme toteuttaa tällaisia rakennuksia entistä useammin. Kerto LVL -elementit olivat käytännöllisiä, ja ne soveltuvat erinomaisesti teolliseen elementtirakentamiseen.”
Kantava hybridirakenne
Kahden materiaalin parhaat puolet: teräs yhdistettynä puuelementteihin
D(emountable) on tyylikäs yhdistelmä terästä, puuta ja lasia. Sen teräsrungossa on kantavat L-palkit, joihin julkisivun lasit on kiinnitetty suoraan ilman ikkunakehyksiä. Kerto LVL -elementtejä on käytetty välipohjissa.
”Hollannissa tällaisia elementtejä ei yleensä käytetä”, IMd-insinööritoimiston rakennusinsinööri Elise van Westenbrugge-Bilardie kertoo. ”Niitä ei myöskään ole aiemmin yhdistetty teräkseen hybridirakenteessa, mutta cepezed oli vakuuttunut niiden tuomista mahdollisuuksista.”
”Kerto-elementit yhdistyvät erinomaisesti teräsrakenteeseen”, sanoo projektipäällikkö Jan Houtekamer cepezed-arkkitehtitoimiston cepezedbouwteam-yhtiöstä, joka on erikoistunut rakennushankkeiden koordinointiin. ”Ne ovat myös paljon kevyempiä kuin betonielementeillä toteutetut välipohjaratkaisut, joten ne tehostavat materiaalien käyttöä huomattavasti.”
Kevyitä puuelementtejä on helppo käsitellä
”Yksi tavoitteista oli tehdä rakennuksesta mahdollisimman kevyt”, van Westenbrugge-Bilardie kuvailee. ”Halusimme käyttää mahdollisimman kevyitä elementtejä, jotta osat on helppo kuljettaa työmaalle ja yhdistää siellä. Ajatus puuelementtien käytöstä tuli cepezed-arkkitehtitoimistolta.”
Katto ja lattiat koostuvat Metsä Woodin Kerto-Ripa®-suunnittelujärjestelmään perustuvista elementeistä. Elementit on rakennettu Kerto LVL S-palkeista (leveys 45 mm, korkeus 360 mm) ja Kerto LVL Q-levyistä (25 mm). Kaikki elementit ovat 1 800 mm leveitä lukuun ottamatta lattian ensimmäistä ja viimeistä elementtiä, joiden leveys on 2 400 mm. Suurin osa elementeistä kattaa rakennuksen koko syvyyden, noin 10,6 metriä.
Puuelementit toimitti De Groot Vroomshoop, joka toi elementit työmaalle erissä. Kaikki elementit saatiin toimitettua työmaalle ja aseteltua valmiiksi asentamista varten noin kolmessa päivässä.
Houtekamer on aidosti tyytyväinen lopputulokseen:
”Tämä on erinomainen ympäristöystävällisen rakentamisen prototyyppi. Pidin erityisesti siitä, että Kerto LVL -elementeillä on kaikki teollisten elementtien ominaisuudet”, hän sanoo. ”Ne ovat hoikkia ja mittatarkkoja verrattuna useimpiin muihin puutuotteisiin.”
Äänieristetty​Kerto LVL -elementitPienet elementit
​D(emountable) on äänieristetty kerroksittaisilla materiaaleilla. Kerto LVL -elementit peitettiin kartonkikennolevyillä, jotka täytettiin soralla ja peitettiin kuitukipsilevyillä. Lattiamateriaali asennettiin niiden päälle.
​Kerto LVL -elementit kiinnitettiin teräsrunkoon galvanoiduilla M12-teräspulteilla ja M16-nailonpulteilla. Elementit kiinnitettiin toisiinsa väliin jäävät raot peittävillä liitoslevyillä, jotka kiinnitettiin Q-levyihin ruuveilla (5 x 60 mm).
​Pienet elementit helpottivat kokoonpanoa ahtaissa tiloissa kaupungin keskustassa.
Helppo kiinnittää – ja irrottaa
Kerto LVL -elementit valmistettiin De Groot Vroomshoopin tehtaassa. Kerto-Ripa-elementti koostuu kantavista Kerto LVL S-palkeista ja Kerto LVL Q-levyistä sekä rakenneliimauksesta. Työmaalla elementit sijoitettiin L-palkkien päälle niin, että elementtien väliin jäi pieni rako.
”Rakoihin jätettiin tilaa teräsrungon pilareille, ja niiden avulla saadaan myös valaistus integroitua välipohjiin”, Houtekamer kertoo.
​Kerto LVL -elementit​Elementtien väliin jätetty rakoLamput
​Kerto LVL -elementit kiinnitettiin teräsrunkoon teräs- ja nailonpulteilla.
​Elementtien väliin jätettiin pieni rako valaistusta varten. Elementtien välit peitettiin Kerto LVL Q-levyillä, joista muodostui sisäkatto.
​Lamput asennettiin elementtien välisiin rakoihin.
Puuelementtien käyttö mahdollistaa myös rakennuksen siirtämisen. Liitokset suunniteltiin mahdollisimman yksinkertaisiksi ja helposti irrotettaviksi .
”Rakennus voidaan tarvittaessa tai haluttaessa purkaa ja siirtää toiseen paikkaan. Se voidaan siirtää minne vain”, van Westenbrugge-Bilardie sanoo.
Hybridirakennukset
Lisää hybridirakennuksia suunnitteilla
Esivalmistettujen elementtien käyttö oli cepezed-arkkitehtitoimistolle hyvää valmistautumista tuleviin hybridirakentamisen hankkeisiin.
”Esivalmistettujen elementtien ja työmaalla säästetyn ajan vuoksi suunnittelemme käyttävämme puuelementtejä entistä useammin tulevissa projekteissa. Puu on älykäs ja ympäristöystävällinen materiaali”, Houtekamer toteaa. ”Puumateriaaleja on mielestäni erittäin helppo yhdistää teräsrakenteeseen tällä tavalla.”
”Aiomme ehdottomasti käyttää Kerto LVL -elementtejä uudelleen”, Pesman vakuuttaa.